钦定古今图书集成/历象汇编/乾象典/第052卷 > 咸池
## 钦定古今图书集成/历象汇编/乾象典/第052卷 > 咸池

按《春秋文耀钩》：“咸池五星，五帝车舍也。”

按：《春秋佐助期》：咸池主五谷。

按《星经》阙。

按：《史记天官书》：西宫咸池曰：“天五潢，五潢五帝车舍。”

〈注〉《正义》曰：“咸池三星，在五车中，天潢南，鱼鸟之所托也。”〈按天官书以咸池即五车不分为二〉

按：《汉书天文志》同。

按《晋书天文志》：“天潢南三星曰咸池，鱼囿也。”

按：《隋书天文志》同。

按《宋史天文志》：“咸池三星，在天潢南，主陂泽池沼、鱼
鳖凫雁。”

按《观象玩占》，“咸池三星，在五车中，天潢南，一曰潢池，
一曰潢龙，一曰天渊，一曰天井，水虫之囿也。主陂池，
又主五谷。”

按《历学会通》：“咸池鱼雀之官。”